Ustav Republike Bosne i Hercegovine
Ustav Republike Bosne i Hercegovine bio je najviši državno-pravni akt Republike Bosne i Hercegovine. Predsjedništvo Republike je 24. februara 1993. godine donijelo odluku o tekstu Ustava a isti je postao pravosnažan 14. marta iste godine, objavom u Službenom listu. Usvajanjem Ustava prestao je važiti dotadašnji Ustav Socijalističke Republike Bosne i Hercegovine od 25. februara 1974. godine. Ustav se, iako je predviđeno da se koristi na cijelom području države, zbog ratne situacije koristio samo na teritoriji koja ja bila pod kontrolom Armije Republike Bosne i Hercegovine i području lojalnom Vladi Republike Bosne i Hercegovine. Povučen je usvajanjem Ustava Bosne i Hercegovine.